ওই প্রজ্ঞাপনে আরো বলা হয়, ‘কটেজ, মাইক্রো, ক্ষুদ্র ও মাঝারিখাত উন্নয়নের মাধ্যমে দেশের শিল্প উন্নয়নকে সংগঠিত করে অধিক কর্মসংস্থান নিশ্চিত করতে দেশের তফসিলী ব্যাংকগুলোকে পুনঃঅর্থায়ন সুবিধা প্রদান করে আসছে বাংলাদেশ ব্যাংক। কিন্তু নতুন উদ্যোক্তাদের উদ্যোগ গ্রহণে ব্যাংক ঋণ পাওয়ার সহজগম্যতা না থাকায় স্ব-কর্মসংস্থান তথা উদ্যোগ উন্নয়ন ব্যাহত হচ্ছে। ফলে অধিকহারে কর্মসংস্থান সৃষ্টি করা সম্ভব হচ্ছে না। উদ্যোক্তাদের অর্থায়ন সহজলভ্য করে স্ব-কর্মসংস্থান উৎসাহিত করতে বাংলাদেশ ব্যাংক পুনঃঅর্থায়নের এ তহবিল গঠন করছে।